Det Strategiske Forskningsråd har netop givet 10 mio. til et projekt på Aalborg Universitet, hvor professor Egon Toft er i gang med at udvikle en skræddersyet hjertebehandling, der skal forhindre, at medicin fører til pludselig, uventet hjertedød. Medicinalindustrien er med i projektet - sammen med internationalt anerkendte forskere fra Tel Aviv Medical Center og Ludwig Maximilian Universitet i Tyskland. Projektet skal mindske de risici, der er forbundet med at tage forskellig medicin. Bestemt slags medicin kan føre til uventet hjertedød - også selv om den ønskede effekt af medicinen ikke er på hjertet. På Aalborg og Københavns Universiteter har forskere allerede udviklet nye metoder til at belyse problemet og forbedre metoden. Projektet skal videreudvikle disse metoder.
En forsker på Aalborg Universitet har netop modtaget 10 millioner kroner fra Det Stategiske Forskningsråd til et projekt, der skal mindske risikoen ved at tage medicin.